kardosdrur/scandi-wiki huggingface dataset:
2 eurocent

2 eurocent-mønterne består af kobberbelagt stål. De har en diameter på 18,75 mm, en tykkelse på 1,67 mm og vejer 3,06 g. De har en fordybning i midten af kanten.

Sider 
Som alle de andre euromønter har 2 centen en fælles side og en national side.

Den fælles side

Nuværende nationale sider 
For øjeblikket (2009), præger 19 lande euromønter, dermed er der også 19 forskellige versioner af 2 eurocent-mønten. (24 hvis man tæller de tidligere versioner med, som stadig er gyldige)

Forhenværende nationale sider 

Det var ikke meningen at de nationale sider skulle udskiftes før år 2008, ved mindre Monarken oa. som var portrætteret blev udskiftet. Hvilket allerede er sket 2 gange: Pga. Johannes Paul II døde blev der præget en møntserie der repræsenterede den ledige pavestol, hvorefter der blev præget endnu en møntserie da den nye pave blev fundet. 
Den anden gang var da Monacos prins døde, hvilket medførte en ændret møntserie.

Mønter før tilføjelse 
Ifølge en ny lov skal alle eurolandene skrive deres navn eller forkortelsen af deres navn på alle deres euromønters nationale side. Men landene bestemmer selv, hvornår de vil tilføje denne ændring. Finland var første land til at gøre dette med tilføjelsen af (FI). Her vises billeder af mønterne før denne ændring.

Fremtidige nationale sider 
Den forudsete optagelse i eurosamarbejdet har fået Estland, Letland, Litauen og Slovakiet til at lave foreløbige udkast til hvordan deres euromønter skal se ud.
Det skal bemærkes at designene kan ændre sig inden mønterne bliver præget.

Eksterne henvisninger 

Den Europæiske Centralbank: 2 cent 

Euromønter
Forskydningsmodul

Forskydningsmodul er indenfor materialevidenskaben en af de parametre, der beskriver et matriales stivhed.

Mere præcist beskriver forskydningsmodulet hvordan en kraft virkende parallelt på en flade med arealet A (altså en forskydningsspænding ) resulterer i en forskydning af fladen . Forskydningsmodulet  (undertiden ) defineres således:

 

hvor  er forskydningsspændingen og  er den tværgående deformation. SI-enheden for forskydningsmodulet er Pa.

Forskydningsmodul modsvares af Youngs modul (elastitetsmodul) for kræfter virkende vinkelret på fladen.

Kontinuumsmekanik
Dallerup Kirke

Dallerup Kirke er en kirke i Dallerup Sogn i det tidligere Gjern Herred Skanderborg Amt; Indtil kommunalreformen 2007 lå den Gjern Kommune, men er nu i Silkeborg Kommune.

Kor og skib er opført i romansk tid af granitkvadre over skråkantsokkel. Byggematerialerne til kirken kommer delvis fra Bjarup Ødekirke, der blev nedbrudt formentlig omkring 1530. Syddøren er bevaret i brug med glatte karme og tympanonfelt, hvor man ser den tronende Kristus flankeret af Peter og Paulus. Våbenhuset er opført af munkesten i sengotisk tid men er noget omdannet i 1700-tallet. Tympanonfeltet fra den tilmurede norddør er indsat over våbenhusets dør, i feltet ses en mandsfigur mellem to løver, motivet skal muligvis tolkes som Daniel i løvekulen. I våbenhuset er opstillet et brudstykke af en romansk gravsten med rankeornamenter og et romansk granitornament, som muligvis har været gavltop til gravstenen. Kirken blev istandsat i 1943 og i 1965-67.

Kor og skib har flade bjælkelofter. Korbuen er bevaret med forskellige kragbånd, det ene med tovsnoning, det andet med arkademotiv. Altertavlen er udført af Jørgen Maler i 1614, i storfeltet er indsat et maleri fra 1804. Prædikestolen er samtidig med altertavlen. I kirken hænger et stort sengotisk korbuekrucifiks. Orglet fra 1926 er indbygget i en herskabsstol fra 1700-tallet. Ved prædikestolen står en reliefkvader med en løve. I skibets vestende står en kvader med et ret nedslidt ornament.

Den romanske granitfont har en dekoration af primitive palmetter på den lave kumme (Mackeprang s.338).

Galleri

Eksterne kilder og henvisninger 

 Dallerup Kirke  hos nordenskirker.dk
 Dallerup Kirke hos KortTilKirken.dk
 Dallerup Kirke hos danmarkskirker.natmus.dk (Danmarks Kirker, Nationalmuseet)

Kirker i Silkeborg Kommune
Kirker i Århus Stift
Kirker i Skanderborg Amt
IASP

International Association for the Study of Pain, IASP er den internationale selskab som sysler med smerte. Professor Troels Staehelin Jensen er præsident for IASP.

Se også 
 Smertebehandling

Ekstern henvisning 
 IASP online

Internationale organisationer
Etableret i 1973
Headcrab

En headcrab er en fiktiv parasit fra computer spillene Half-Life , Half-Life 2 , Half-Life 2: Episode One og Half-Life 2: Episode Two der er lavet af Valve Software. Headcrabs bliver også kaldt head-humpers af Barney Calhoun og parasitics af the Combine Overwatch. De er de mest flertallige og klart de mest kendte rumvæsner i serien. Headcrabsne kan ved at "koble" sig fast på menneskers hoveder, kontrollere nerve systemet og få fuld kontrol over mennesket. Når en Headcrab er koblet til et menneske bliver mennesket en Zombie. Der findes tre slags Headcrabs. Headcrab, fast Headcrab og gift Headcrab. Altså også tre slags zombier. 

Figurer fra Half-Life
Troels Staehelin Jensen

Troels Staehelin Jensen (født 7. januar 1947) er professor ved Aarhus Universitet. Han var præsident for Scandinavian Association for the Study of Pain fra 1989 til 1994 og er nu præsident for IASP (International Association for the Study of Pain).

Læger fra Danmark
Personer i Kraks Blå Bog
Professorer fra Aarhus Universitet
Manchester United F.C. spillere (+100 kampe)

Dette er en liste over bemærkelsesværdige fodboldspillere, der har spillet for Manchester United F.C. og/eller Newton Heath F.C. 

Listen indeholder spillere, der har spillet mere end 100 kampe (omfatter også kampe, hvor de er blevet skiftet ind) på førsteholdsniveau for klubben. Enkelte spillere, der har spillet færre kampe, men som har ydet et væsentligt bidrag til klubbens historie, er også inkluderet (f.eks. Liam Whelan).

For at se en liste over alle Manchester United-spillere, store eller små, på Wikipedia, se :Kategori:Fodboldspillere fra Manchester United F.C.. For at se det nuværende Manchester United-førstehold, se Førsteholdstruppen-afsnittet i Manchester United F.C.-artiklen.

Spillerne er listet efter den dag, de fik deres debut for klubben. Optrædender og mål er kun fra konkurrencedygtige kampe; kampe under krigen er ikke inkluderet.

Liste over spillere 
Tabeloversigt
 Kmp – Antal kampe spillet fra start
 Ind – Antal kampe spillet som indskifter
 I alt – Kampe der er spillet i alt, både fra start og som indskifter

Statistikker er korrekte til kampe der er spillet inden den 5. december 2021

Klubkaptajner

Eksterne henvisninger

Referencer 

Fodboldspillere fra Manchester United F.C.
Spillere
Lister over sportsudøvere
Kompressibilitetsmodul

Kompressibilitetsmodul er i mekanikken en af de parametre, der beskriver et materiales stivhed.

Mere præcist beskriver komprissibilitetsmodulet hvordan et legemes volumenændring (sammentrykning) fører til en trykænding langs legemets overflade. Kompressibilitetsmodulet  defineres således:

hvor  er trykændringen og  den relative volumenændring.

Kontinuumsmekanik
Żelechowa

Żelechowa (tysk: Züllchow) er bydelen i Szczecin (Stettin) på Warszewobakkerne.

Turism 
 Kirke (1911)
 Warszewobakkerne
 Wkrzanskaskoven i byområdet

Kommunikation 
 bybusser:
 A (hurtigbuser – højere takst) til Bukowo over centrum
 F (hurtigbuser – højere takst) til Nybyen i Police, (Osiedle Chemik) over Bukowo, Mścięcino og Gammelbyen i Police
 F (hurtigbuser – højere takst) til Szczecin – Centrum
 57 til Szczecin - Warszewo
 57 til Szczecin – Niebuszewo (Kołłątaja)
 58 til Szczecin – Stołczyn over Bukowo
 58 til Szczecin – Grabowo
 59 til Szczecin – Gocław
 59 til Szczecin – Centrum (Plac Rodła)
 63 til Szczecin – Niebuszewo (Kołłątaja)
 63 til Szczecin – Skolwin over Bukowo
 68 til Szczecin – Centrum (Plac Rodła)
 69 til Szczecin – Grabowo
 69 til Szczecin – Niebuszewo (Kołłątaja)
 82 til Szczecin – Niebuszewo (Kołłątaja)
 87 til Szczecin – Niebuszewo (Kołłątaja) over Szczecin - Warszewo
 101 til Nybyen (Osiedle Chemik) i Police over Bukowo, Przęsocin, Mścięcino og Gammelbyen i Police
 101 til Szczecin – Centrum (Plac Rodła)
 107 til Nybyen i Police (Osiedle Chemik) over Bukowo, Przęsocin, Mścięcino og Gammelbyen i Police
 107 til Szczecin – Centrum (Plac Rodła)
 522 (natlig) til Szczecin - Warszewo
 522 (natlig) til Szczecin – Niebuszewo, Szczecin – Centrum (Plac Rodła), Szczecin – Dąbie og Szczecin – Załom
 523(natlig) til Szczecin – Gocław
 523 (natlig) til Szczecin – Centrum og Przecław (Kołbaskowo Kommune)
 524 (natlig) til Nybyen i Police
 524 (natlig) til Szczecin – Pomorzany
 526 (natlig) til Nybyen i Police
 526 (natlig) til Szczecin – Główny (den jernbanestation)

Eksterne henvisninger 

 Officiel hjemmeside

Szczecin
Bydele
Brøderbund

Brøderbund var et amerikansk computerspiludvikler der nok bedst er kendt som skaberne bag Prince of Persia. Firmaet blev i 1999 opkøbt af The Learning Company.

Etymologi 
Brøderbund er på engelsk løst oversat til Band of Brothers. Ordet er en blanding af dansk og tysk.

Etableret i 1980
Computerspilsvirksomheder fra USA
Neue Synagoge

Neue Synagoge (den nye synagoge) var en stor synagoge i Oranienburger Straße i bydelen Mitte i Berlin. Den blev bygget mellem 1859 og 1866 som hovedsynagoge for jøderne i Berlin og indviet i 1866 under nærvær af den preussiske statsminister og senere rigskansler Otto von Bismarck. En del af bygningen er restaureret og er på grund af sin orientalsk-mauriske stil, med inspirationer fra Alhambra, et vigtigt arkitektonisk værk fra midten af 1800-tallet i Berlin. Bygningen bruges ikke længere som synagoge.

Udkastet til bygningen blev udarbejdet af Eduard Knoblauch, men Friedrich August Stüler overtog udførelsen af bygningen på grund af Knoblauchs sygdom og udførte de indre rum.

Historie 
Bygningen var udsat for hærværk og brand under krystalnatten, men overlevede, fordi den var under beskyttelse som en historisk bygning. Den blev også udsat for svære skader under de allieredes bombning af Berlin. Det var først efter Berlinmurens fald, at den blev endeligt genopbygget.

Ekstern henvisning 

Bygninger, konstruktioner og anlæg i Berlin
Synagoger
Erton Fejzullahu

Erton Fejzullahu (født 13. marts 1988 i Kosovo, Jugoslavien) er en svensk fodboldspiller, af albansk afstamning. Han spiller angriber for Kalmar FF.

Spillerkarriere 

Fejzullahu blev hentet til F.C. København på en 3-årig kontrakt fra den svenske 4. divisionsklub Högadals IS i efteråret 2005, men opnåede kun at spille kampe på Kjøbenhavns Boldklubs ungdomshold (FCK's reservehold) i 2. division. I 2006 blev han således udlejet til den svenske fodboldklub Mjällby AIF, indtil den 31. december 2007.

Han vendte i januar 2008 tilbage til F.C. København, hvor han blev udtaget til F.C. Københavns trup i forbindelse med det årlige nytårsstævne i indendørs fodbold for Superliga-klubber. Ved stævnet gjorde han sig bemærket med flere scoringer. Han skiftede i 2009 til NEC Nijmegen i Holland. Randers FC lejede i januar 2011 Erton Fejzullahu i et halvt år.

Landshold 
Fejzullahu nåede fem kampe og tre mål for Sveriges landshold. Han fik sin debut den 23. januar 2013, i en kamp som endte 1-1 hvor Fejzullahi scorede. Senere skiftede han landshold og har siden da repræsenteret Kosovo.

Personlige liv 
Fejzullahu kom til Sverige som 3-årig og voksede op i byen Karlshamn. Han har pas fra Kosovo, Albanien og Sverige.

Referencer

Eksterne henvisninger 

Fodboldspillere fra Sverige
Fodboldspillere fra FC København
Fodboldspillere fra NEC Nijmegen
Fodboldspillere fra Mjällby AIF
Fodboldspillere fra Randers FC
Fodboldspillere fra Djurgårdens IF Fotboll
Prince of Persia (computerspil)

Prince of Persia er et amerikansk computerspil, opfundet af Jordan Macher og udviklet af Brøderbund. Det blev udgivet i 1989 til Apple II, og blev i årene 1990, 1991, 1992 og 1993 udgivet til adskillige andre platforme – alle med grafiske variationer. I 1993 kom efterfølgeren Prince of Persia 2: The Shadow and Flame.

Handling 
Den onde vesir, Jaffar, har overtaget det persiske rige, og siger til prinsessen at hun har en time til at finde ud af om hun vil giftes med ham, ellers dør hun. Jaffar tryller et timeglas frem, og prinsessen har nærmest opgivet. Den mand hun elsker er fanget i slottets fangekælder, men det er her man overtager rollen og skal kæmpe sig op gennem paladset for at redde prinsessen fra Jaffar.

Baner 
Spillet består af 13 baner, eller levels, alle med hver sine kendetegn:
 Level 1: Prince får fingrene i en sabel, og nedkæmper enhver vagt der står i hans vej for at slippe ud af fangekælderen.
 Level 2: En masse vagter forsøger at stoppe Prince, men en magisk elixir forlænger prinsens liv.
 Level 3: Dødelige kødhakkermaskiner kommer i prinsens vej, men dem slipper han også elegant forbi.
 Level 4: Prince når endelig op i paladset, men der er fyldt med vagter.
 Level 5: Prince ser i den næste etage i paladset sig selv som dobbeltgænger.
 Level 6: En fed vagt skal ikke stå i vejen for Prince, men prinsens egen dobbeltgænger sender prinsen tilbage til fangekælderen.
 Level 7: Prinsen falder, men får fat i en afsats og drikker af en eliksir der giver ham evnen til at svæve.
 Level 8: Prinsen kæmper stadig for at komme tilbage til paladset, og en vagt med speciale i forsvar kommer i vejen for ham. Prinsen får hjælp af en mus som prinsessen har sendt.
 Level 9: Sidste bane i fangekælderen, prinsen når endelig tilbage til paladset.
 Level 10: Paladset er fyldt med labyrint placerede døre. Prinsen må finde en vej igennem.
 Level 11: En etage fyldt med fælder! Prinsen må være forsigtig.
 Level 12: Et bizart opgør med prinsens egen dobbeltgænger er første led i hans kamp mod Jaffar.
 Level 13: Det er tid til det endelige opgør med Jaffar, men først skal Prince krydse en skrøbelig bro.

Offentliggørelse af den original kildekode 

D. 17. april 2012 lagde Jordan Mechner den originale Apple II kildekode, som han troede han havde mistet, på nettet   Et oprindeligt teknisk dokument fre 1989, der beskriver kildekoden kan hentes fra Mechners hjemmeside .

Referencer 

Computerspil fra 1989
Computerspil
Apple II-spil
Brøndby Hallen

Brøndby Hallen er en sportshal beliggende i Brøndby. Hallen, bruges til alle former for indendørs aktiviteter samt til kongresser og konferencer. Bruce Springsteen spillede sin første koncert i Danmark her den 2. maj 1981. Hallen er opført i 1973 og gennemgik i 1990'erne en total modernisering. Der er plads til 4.400 siddende tilskuere.

I 1998 blev den 40. udgave af Københavns seksdagesløb kørt i Brøndby Hallen, med italienerne Silvio Martinello og Marco Villa som vindere. Dette var første og eneste gang løbet er afviklet her.

Ekstern kilde/henvisning 
Brøndby Hallens officielle hjemmeside

Eksterne henvisninger 

Hallen
Idrætshaller i Danmark
Ishaller i Danmark
Cykelbaner i Danmark
Etableret i 1973
Skøjtehaller i Danmark
Victor Jørgensen

Victor Jørgensen (12. juni 1924 i Hjørring - 29. august 2001 i Rødovre) var en dansk amatørbokser, der boksede for IF Sparta. 

Viktor Jørgensen vandt det danske mesterskab i weltervægt i 1949. Samme år deltog han i EM i Oslo, hvor han nåede frem til finalen, som han dog tabte til tjekken Julius Torma. Året efter, i 1950, genvandt Viktor Jørgensen det danske mesterskab. I 1952 blev Jørgensen atter dansk mester i weltervægt, og han blev herefter udtaget til Sommer-OL 1952 i Helsinki. 

Ved den olympiske bokseturnering 1952 opnåede Viktor Jørgensen tre sejre, indtil han i semifinalen mødte Scherbakov fra Sovjetunionen, der vandt med 3-0 over Jørgensen. Ved OL i Helsinki var der for første gang i den olympiske bokseturnerings historie bronze til begge tabende semifinalister, og Jørgensen skulle således ikke ud i en bronzekamp for at vinde bronzen. Viktor Jørgensen bronzemedalje stod i 40 år som det seneste bedste danske olympiske resultat, indtil Brian Nielsen i 1992 ligeledes opnåede bronze i den olympiske bokseturnering. 

Viktor Jørgensen vandt atter DM i 1953. Trods succesen ved OL forblev Viktor Jørgensen amatør.

Noter 

Mandlige boksere fra Danmark
Olympiske boksere fra Danmark
Olympiske bronzemedaljevindere fra Danmark
Boksere ved sommer-OL 1952
Khoisan

Khoisan er et fællesnavn for to betydelige etniske grupper i det sydlige Afrika. I begyndelsen af ældste stenalder bosatte jæger- og buskmandskulturer kendt som sangoan det sydlige Afrika i områder, hvor nedbøren var mindre end 1000 mm, og dagens buskmænd og khoi minder om de antikke benrester efter sangoan. De to grupper deler fysiske og lingvistiske karakteristikker, og det ser ud til at khoi skilte sig ud fra buskmænd ved at adoptere nærliggende bantu-gruppers praksis med at opdrætte kvæg og geder. Khoisan-folket var de oprindelige indbyggere i store dele af det sydlige Afrika før bantu–migrationen, som kom ned langs øst– og vestkysten af Afrika og senere europæisk kolonisering.

Kulturelt set er de delt i jægerne og buskmændene og hyrderne khoikhoi. Khoikhoi blev tidligere kaldt hottentotter, efter nederlandsk. Udtrykket hottentot opleves imidlertid stødende af enkelte. Khoisan-sprogene er kendte for deres klikkende konsonanter.

se også 
Buskmænd

Urfolk
Afrika
James Anthony Froude

James Anthony Froude (23. april 1818–20. oktober 1894) var en engelsk historiker. Han var bror til den anglo–katolske polemiker Richard Hurrell Froude og William Froude, ingeniør og marinearkitekt.

Eksterne henvisninger 
 

Historikere fra Storbritannien
Satoshi Tajiri

Satoshi Tajiri (født 28. august 1965) er en japansk spildesigner, som skabte Pokémon i samarbejde med Nintendo.
 

Personer fra Japan
Computerspilsdesignere
Stellenbosch

Stellenbosch er den næstældste europæiske bosætning i provinsen Western Cape i Sydafrika efter Cape Town og ligger 50 km nordøst for Cape Town langs bredden af Eerste River. Byen blev kendt som City of Oaks eller Eikestad på afrikaans på grund af sit store antal egetræer, som byens grundlægger, Simon van der Stel, lod plante langs gaderne. 

Stellenbosch University ligger i byen og Technopark Stellenbosch er et moderne forretnings– og forskningskompleks, som ligger i den sydlige del af byen nær Stellenbosch golfbane.

Byen siges at være hjertet af afrikanerkulturen på grund af det store antal akademikere og studenter, som har levet og studeret her.

Befolkning 
Stellenbosch har en befolkning på 117.713 pr. 2001. Hertil kommer det varierende antal studenter i byen. Befolkningen taler primært afrikaans med store xhosa og engelsksprogede minoriteter. Den sorte befolkning taler primært xhosa, mens hvide taler afrikaans eller engelsk. De farvede (blandede racer og efterkommere af khoisan) er primært afrikaanssprogede og er i majoritet i byen.

Økonomi 

Stellenbosch–, Paarl– og Franschhoek–dalene udgør Cape Winelands, den største af de to vigtigste vinregioner i Sydafrika. Den sydafrikanske vinindustri producerer omkring en million liter vin om året. Stellenbosch er det primære sted for kultivering af, og forskning i, vindruer. Professor Abraham Isak Perold var den første professor i kultivering af vindruer ved universitetet i Stellenbosch. Stellenbosch vinrute, som blev etableret i 1971, er et verdenskendt og populært turistmål.

Navn 
Stellenbosch har sit navn fra byens grundlægger, Kapkoloniens sidste guvernør, Simon van der Stel, som tillige har lagt navn til flåde- og havnebyen Simon's Town.

Eksterne links 

Forfattere fra Stellenbosch
Officielle hjemmeside 
Officielle turistguide 
Cape Winelands Tourism 
Helderberg
Billeder fra Stellenbosch 

Byer i Sydafrika
Indendørs fodbold

Indendørs fodbold er en af de mest foretrukne sportsgrene om vinteren, hvor der spilles på en håndboldbane med de dertilhørende håndboldmål.

Hvert år afholdes Inde-DM i fodbold (officielt Danmarksmesteskab arrangeret af DBU) og Uofficielt Danmarksmesterskab i indendørs fodbold for alle superligaholdene i Brøndby hallen. 

Reglerne til Danmarksmesterskabet følger DBU's Spilleregler for indefodbold (se eksterne links).

Se også 
 Fodbold
 Futsal

Eksterne links 
 Spilleregler for Indefodbold på DBU's hjemmeside
( )

( ) er den 3. plade fra den islandske post-rock gruppe Sigur Rós. Pladen udkom i 2002 på FatCat og indeholder 8 "untitled" numre. Sætter man i stedet cd'en i sin computer og åbner iTunes vil der fremkomme titler på sangene, ellers hedder numrene bare Untitled #1, Untitled #2, etc. De ellers officielt unavngivne numre har fået disse arbejdstitler af bandet selv.

Spor 
 Untitled #1 ("Vaka") – 6:38 ["Vaka" er navnet på Orris datter]
 Untitled #2 ("Fyrsta") – 7:33 ["Fyrsta" betyder "Den første" or the "Den første sang"]
 Untitled #3 ("Samskeyti") – 6:33 ["Samskeyti" betyder "Tilknytning"]
 Untitled #4 ("Njósnavélin") – 7:33 ["Njósnavélin" betyder "Spionmaskinen" men er kendt som "Intethedssangen"]
 Untitled #5 ("Álafoss") – 9:57 ["Álafoss" er navnet på stedet hvor bandets studie ligger]
 Untitled #6 ("E-Bow") – 8:48 [Georg spiller med en e-bow på sin bas i sangen]
 Untitled #7 ("Dauðalagið") – 13:00 ["Dauðalagið" betyder "Dødssangen"]
 Untitled #8 ("Popplagið") – 11:44 ["Popplagið" betyder "Popsangen"]

Album fra 2002
Sigur Rós-album
Barkly West

Barkly West er en by i provinsen Northern Cape i Sydafrika. Den blev etableret som Klip Drift i 1869, men efter opdagelsen af diamanter blev den indlemmet i kolonien Griqualand West og ændrede sit navn til Barkly West. I lighed med Barkly East er byen opkaldt efter Henry Barkly, guvernør af Kapkolonien fra 1870 til 1877.

Kendte bysbørn 
 Forfatteren Sarah Gertrude Millin voksede op i Barkly West, og hendes far åbnede den første butik i byen. 
 Statsmanden og imperiebyggeren Cecil Rhodes boede i byen. Han var repræsentant i parlamentet i Kapkolonien frem til sin død i 1902.

Byer i Sydafrika
Henry Barkly

Henry Barkly (24. februar 1815–20. oktober 1898) var en britisk politiker og beskytter af videnskaben.

Barkly blev født i Monteagle i Ross-shire i Skotland. Han tog handelsuddannelse og fulgte en forretningskarriere før han startede sin politiske karriere. Han repræsenterede Leominster i British House of Commons i 1845–48 og blev senere udnævnt til guvernør og øverstkommanderende i Britisk Guyana i 1849–53. Han tjente derefter i tre år som guvernør på Jamaica (1853–56).

Han blev udnævnt til guvernør i Victoria i Australien i november 1856. Barkly ankom til Melbourne den 24. december 1856. Han opnåede et af sine hovedmål om en stabil regering ved at udnævne James McCullough–regeringen. Barkly var kendt for sin støtte for de filantropologiske og intellektuelle bevægelser. Han var grundlægger og præsident for Royal Society of Victoria, 1860–63, og hjalp til med at grundlægge National Gallery of Victoria, Acclimatization Society og National Observatory.

I 1863 blev Barkly udnævnt til guvernør i Mauritius og blev sendt i august 1870 til Kapkolonien som guvernør og som britisk højkommisær for Sydafrika. Han tjente i Sydafrika frem til 1877. 

Barkly døde i Brompton i Kensington i London den 20. oktober 1898 og er begravet i Brompton Cemetery.

Personer fra Storbritannien
Politikere fra Storbritannien